stanford-oval/wikipedia huggingface dataset:
תישאר קרוב (מיני-סדרה)
הערות שוליים

↑  גילי איזיקוביץ, הנוסחה עובדת: הרלן קובן עושה את זה שוב בסדרת מתח חדשה, באתר הארץ, 2 בינואר 2022
↑  Fletcher, Alex (4 February 2021). "If you liked Harlan Coben's The Stranger, you will love Stay Close". BT TV. Archived from the original on 28 February 2021. Retrieved 5 December 2021.
↑  Shenton, Zoe (12 October 2021). "Stay Close on Netflix: Cast, release date and everything you need to know". Cosmopolitan. Retrieved 5 December 2021.
↑  Andreeva, Nellie (27 August 2018). "Harlan Coben Inks Overall Deal With Netflix For TV Series & Movie Adaptations Of His Books". Deadline. Archived from the original on 28 May 2020. Retrieved 5 December 2021.
1 2 3  Ramachandran, Naman (3 February 2021). "Eddie Izzard, Jo Joyner, Andi Osho Join Cast of Harlan Coben Netflix Drama 'Stay Close' (EXCLUSIVE)". Variety. Archived from the original on 3 February 2021. Retrieved 5 December 2021.
↑  Wood, Tom (6 March 2021). "New Harlan Coben Adaptation The Innocent Will Hit Netflix On 30 April". LADBible. Retrieved 5 December 2021.
1 2  "NEW HARLAN COBEN DRAMA CONFIRMED FOR NETFLIX STARRING CUSH JUMBO, JAMES NESBITT AND RICHARD ARMITAGE". About Netflix. 28 October 2020. Archived from the original on 2 December 2020. Retrieved 5 December 2021.
↑  Grater, Tom (28 October 2020). "Cush Jumbo, James Nesbitt & Richard Armitage To Star In Harlan Coben Adaptation 'Stay Close' For Netflix & 'The Stranger' Producer Red". Deadline. Archived from the original on 1 November 2020. Retrieved 5 December 2021.
↑  Netflix UK & Ireland [@NetflixUK] (28 October 2020). "Fans of The Stranger and Safe, rejoice! The next Netflix show based on @HarlanCoben's books will be STAY CLOSE – starring Cush Jumbo, Richard Armitage, James Nesbitt and Sarah Parish" (Tweet). Archived from the original on 29 October 2020. Retrieved 5 December 2021 – via Twitter.
↑  RED Production Co. [@REDProductionCo] (18 February 2021). "We started filming on @HarlanCoben's #StayClose today and we couldn't be more excited" (Tweet). Archived from the original on 28 February 2021. Retrieved 28 February 2021 – via Twitter.
↑  "Issue 1234 – Thursday, February 18, 2021". Production Weekly. 18 February 2021. Archived from the original on 5 December 2021. Retrieved 5 December 2021.
מאונה קיאה

| --- | --- |

מאונה קיאה עם כיפת השלג התקופתית שלו
 מידע כללי
 סוג הר:  הר געש
 גובה:  4,207 מטרים
 מדינה:  ארצות הברית 
 מיקום:  הוואי
 רכס הרים:  Hawaiian–Emperor seamount chain 
 מספר הר געש:  -1302-03
 התפרצות אחרונה:  2460 לפנה"ס
 מסלול ההעפלה הקל:  דרך סלולה
 קואורדינטות:  19°49′14″N 155°28′05″W﻿ / ﻿19.820555555556°N 155.46805555556°W﻿ / 19.820555555556; -155.46805555556
  (למפת הוואי מוגדלת) הונולולו הילו ליהואה קאהולואי קאפאה קאונקאקאי לאנאי האוקיינוס השקטמאונה קיאה(למפת הוואי רגילה) הונולולו הילו ליהואה קאהולואי קאפאה קאונקאקאי לאנאי האוקיינוס השקטמאונה קיאה 
 חמשת הרי הגעש היוצרים את האי הגדול הוואי, מאונה קיאה בצהוב
 
מצפי כוכבים בפסגה. מימין לשמאל: מתקן הטלסקופ האינפרא אדום של נאס"א, טלסקופי התאומים קק I, קק II וטלסקופ סובארו.
מאונה קיאה (בהוואית ואנגלית: Mauna Kea,‏ /ˈmounə ˈkɛjə/) הוא הר געש רדום המהווה את אחד מחמשת ההרים המרכיבים את האי הוואי, והגבוה שבהם. בשפה המקומית משמעות שמו היא הר לבן, כיוון שמדי חורף מתכסה ראש ההר בשכבת שלג. פסגת המאונה קיאה נמצאת בגובה 4,207 מטרים מעל גובה פני הים אך בגובה 10,210 מטרים מעל קרקעית האוקיינוס השקט ובכך הוא ההר הגבוה ביותר בעולם לפי מדידה זו.
גאולוגיה

האי הוואי מורכב מחמישה הרי געש, הבולטים שבהם הם מאונה קיאה ומאונה לואה. ההערכה היא כי ההר התפרץ מהאוקיינוס השקט לפני כ 250,000 שנים, ויצר קלדרה. ההתפרצויות הבאות היו אלימות יותר באופיין ויצרו את צורתו הקונית של ההר.
הפסגה

פסגת המאונה קיאה משמשת כמצפה כוכבים כבר מהעת העתיקה של ההתיישבות בהוואי. הפסגה נמצאת מעל כ-40% מאטמוספירת כדור הארץ וכ-90% מלחץ האדים של המים ובכך יוצרת תנאים מצוינים לצפייה בשמי הלילה. בנוסף, הפסגה נמצאת מעל שכבת האינוורסיה ולכן מתאפשרים בה מעל ל-300 לילות בשנה בהם ניתן לצפות בשמיים נקיים. מיקומה על כדור הארץ מאפשר תצפית לשני חלקי השמיים של כדור הארץ, הצפוני והדרומי. מבנה ההר איפשר סלילת דרך ובכך הקל על קביעת המצפים בפסגה. בשל מספר התושבים המועט על האי, זיהום האור הוא קטן, ומשפר את תנאי הצפייה.
בניית מצפי כוכבים בפסגה, כדוגמת מצפה הכוכבים קק, היוותה גורם מחלוקת פוליטי ומשפטי בשנים האחרונות. בשל הגורמים שצוינו לעיל הועדפה הפסגה על ידי מדענים כמשכן למצפי כוכבים וכיום שוכנים בה כתריסר מצפים. מאידך גיסא, ילידים מקומיים ושוחרי איכות הסביבה טוענים כי המשך הבנייה במקום פוגע בו, הן מבחינה סביבתנית והן מבחינה תרבותית: לפי המסורות, פסגת ההר היא מקום משכנה של פוליהו, אלת השלג, מקום תפילה ומצפה כוכבים מסורתי. בנוסף, הפסגה היא ביתו של חרק אנדמי. דליפות של כספית ושפכים זיהמו גם הן את הפסגה.
הערות שוליים

↑  אתר Global Volcanism Program
| --- | --- |
בקרת זהויות :  NLI: 987007532068505171  BnF: cb125097848 (data)  GND: 4115045-4  LCCN: sh87002618  NARA: 10047052  VIAF: 247677643   WorldCat (עם VIAF): 247677643 
האי הוואי והפארק הלאומי הרי הגעש של הוואי
גרוג'בנד

| --- | --- |
 סוגה:  אנימציה לילדים, קומדיה
 מדבבים בעברית:  יובל סגל, דפי שושנה אלפרן, גיא רוזן, מקס אולארצ'יק, מירון אהרונוביץ', נעה קשפיצקי, מאיה מיטלפונקט, מיכאל עינב, אורנה כץ, אלי לולאי, דן שצברג, אלדד פריבס, הללי היבש, יעל אלעני, תמיר סופר
 ארץ מקור:  קנדה
 שפות:  אנגלית 
 מספר עונות:  1
 מספר פרקים:  26 (2 סרטונים בכל פרק)
 הפקה
 חברת הפקה:  פרימנטל 
 הפצה:  פרימנטל 
 אורך פרק:  23 דקות
 שידור
 רשת שידור:  Teletoon (קנדה)   Cartoon Network (ארצות הברית)
 רשת שידור בישראל:  ערוץ זום
 תקופת שידור מקורית:  10 ביוני 2013 – 31 במרץ 2014
 קישורים חיצוניים
 www.grojband.com
 דף התוכנית ב-IMDb
 
גרוג'בנד (באנגלית : Grojband) היא סדרת אנימציה קנדית לילדים המשודרת בישראל בערוץ זום. בכל פרק, להקת ילדים מתחילה מתאמנים לקראת פרסומם העתידי, ובעת בעיות שונות משתמשים בזעמה של טרינה לכתיבת שיר חדש.
את שיר הפתיחה בעברית ביצע עידו רוזנברג.
דמויות

קורי ריפין - הזמר של הלהקה. אח של טרינה.
לייני פן - הבת היחידה בלהקה. מאוהבת בקורי.
קין קוג'ירה - אחיו של קון, רזה ובעל קול גבוה.
קון קוג'ירה - אחיו של קין, שמן ובעל קול נמוך.
טרינה ריפין - אחותו של קורי. מאוהבת בניק מאלורי. היא האנטגוניסטית הראשית של הסדרה. יש לה מצבים של כעס שבהם היא כותבת ביומן שלה מילים וקורי מתרגם את המילים הללו לשירים ללהקה.
מינה בל - חברה של טרינה. בעצם קוראים לה ברנדט אבל טרינה הכריחה אותה לשנות את השם כדי שהשמות שלהם יתחרזו.
ניק מאלורי - הנער שטרינה מאוהבת בו, מדבר בקול מגניב. נוטה לדבר בגוף שלישי על עצמו, למשל: "ניק מאלורי אוהב את זה".
דני קורן

ערך זה עוסק בחוקר מדע המדינה וח"כ. אם התכוונתם לשופט כדורגל, ראו .
דני (דן) קורן (19 בינואר 1945 – 14 בפברואר 2024) היה חוקר מדע המדינה. כיהן למשך תקופה קצרה כחבר הכנסת מטעם מפלגת העבודה בשלהי הכנסת ה-16.
ביוגרפיה

קורן שירת כקצין חי"ר ותותחנים, והשתתף בקרב על ירושלים במלחמת ששת הימים.
לאחר שהשתחרר מצה"ל החל בלימודים לתואר ראשון בכלכלה ובמדע המדינה באוניברסיטה העברית. במוסד זה השלים גם את לימודיו לתואר שני במדע המדינה, וסיים אותם בהצטיינות. את הדוקטורט קיבל מבית הספר לכלכלה של לונדון. בשנת 2015 קיבל דני קורן תואר פרופסור של כבוד מהאוניברסיטה הלאומית ללימודי פוליטיקה ומנהל ציבורי בבוקרשט, רומניה. בנוסף, סיים בהצטיינות לימודי תעודה ברשות האמריקאית לניירות ערך.
במהלך השנים שימש קורן כמרצה בחוג למדיניות ציבורית ובחוג למדע המדינה באוניברסיטת תל אביב, במכללת בית ברל, במרכז הבינתחומי ובחוג למדע המדינה באוניברסיטת חיפה. בשנים האחרונות הרצה פרופ' דני קורן באוניברסיטאות שונות באירופה כגון ה-LSE בלונדון, LMU במינכן, אוניברסיטת פוטסדאם ואוניברסיטת בוקרשט ללימודי פוליטיקה ומנהל ציבורי.
ביוגרפיה > פעילות פוליטית

קורן, שאביו יצחק כיהן כחבר הכנסת מטעם מפא"י, וגיסו משה נסים כיהן כחבר הכנסת ושר מטעם הליכוד, הצטרף לצעירי מפלגת העבודה, והיה ליו"ר אגודת הסטודנטים. קורן שימש כמנהל לשכתו של יגאל אלון בעת שזה כיהן כשר החוץ. עם זאת, העדיף להתרכז במילוי שורה של תפקידים ציבוריים ובקידום הקריירה האקדמית, ולא חזר לפעילות פוליטית עד 2003, אז התמודד לראשונה על מקום ברשימת העבודה לכנסת. בבחירות המקדימות שהתקיימו באותה שנה הגיע למקום ה-30 ברשימת המפלגה. סדרת ההתפטרויות שפקדה את מפלגת העבודה בשלהי כהונתה של הכנסת ה-16, הביאה לכך שב-28 בינואר 2006 הושבע לכנסת לכהונה שנמשכה כשלושה חודשים.
ביוגרפיה > פעילות ציבורית ומסחרית

לאורך השנים מילא קורן שורה ארוכה של תפקידים ציבוריים. בין היתר, שימש כחבר מועצה במרכז יצחק רבין, כחבר הוועד המנהל של עמותת בית יגאל אלון, כיו"ר אגודת בוגרי בית הספר לכלכלה של לונדון בישראל, כחבר חבר הנאמנים של מכון וינגייט, כחבר עמותת "יידישפיל", כיושב ראש צוות ההיגוי של משרד התחבורה בנושא שדה דב, כחבר המועצה הארצית של האגודה למען החייל, כחבר הוועד האולימפי, כחבר נשיאות איגוד הכדורסל, כיו"ר מחלקת הכדורסל של הפועל תל אביב, ועוד.
בנוסף לפעילויותיו האקדמיות והציבוריות, מילא קורן מספר תפקידים בחברות מסחריות. קורן שימש כדירקטור במספר חברות, ובהן טסנת, כלל תעשיות, בנק כרמל, אמפל, מריו לזניק חברה לבניה ודיונון. כן שימש כיו"ר הדירקטוריונים של "סאן-דור", "אחוזות החוף" ובמספר חברות נפט ממשלתיות בישראל.
בשנת 2011 הודה קורן, במסגרת עסקת טיעון, שמילא את תפקידו כיו"ר "אחוזות החוף" תוך ניגוד עניינים, בכך שלא דיווח לדירקטוריון החברה על היותו מקורב של איש העסקים ראובן גרוס. קורן הודה כי ידע שגרוס הסתיר את בעלותו בחברות שונות שבאמצעותן התמודד במכרזים של "אחוזות החוף", ופעל לקידום האינטרסים של גרוס תוך הפרת אמונים. קורן הורשע במסגרת עסקת הטיעון במרמה, ונגזר עליו עונש מאסר של שישה חודשים בעבודות שירות, קנס של 150,000 שקל ועונש מאסר על תנאי.
פרסומים

זמן באפור: ממשלות האחדות הלאומית 1990-1984, זמורה ביתן, 1994
קואליציות: הפוליטיקה הישראלית, 50 שנים - 100 אירועים, עם בועז שפירא, זמורה ביתן, 1997
קץ המפלגות: הדמוקרטיה הישראלית במצוקה (עורך) הוצאת הקיבוץ המאוחד, 1998
ממשלות ישראל לדורותיהן: החלטות חכמות והחלטות מטופשות, יחד עם יחיאל (חיליק) גוטמן, הוצאת ידיעות ספרים, 2017
Public Policy in Israel: Perspectives and Practices, Lexington Books, 2002a
הערות שוליים

↑  מדינת ישראל, תיק פלילי 40171/08, 23/03/2011, ביהמ"ש המחוזי, תל אביב
↑  עידו באום, פרשת החניונים נסגרת - ראשי הערים צריכים לחשוש, באתר TheMarker‏, 17 באפריל 2011
↑  חן מענית, ‏יו"ר אחוזות החוף לשעבר דני קורן הורשע במירמה בפרשת החניונים, באתר גלובס, 2 בפברואר 2011
↑  נעמה כהן פרידמן, פרשת החניונים: הורשע בכיר ב"אחוזות החוף", באתר ynet, 2 בפברואר 2011
| --- | --- |
בקרת זהויות :  NLI: 987007599018605171  BnF: cb155517180 (data)  ISNI: 0000 0000 4015 0530  LCCN: no95028876  VIAF: 15085381   WorldCat (עם VIAF): 15085381
פירוש אברבנאל

פירוש אברבנאל על התורה, חלק מספרי הנביאים וספר דניאל, נכתב על ידי רבי יצחק אברבנאל, מראשי יהדות ספרד ופורטוגל.
סגנון

פירוש אברבנאל מתייחס לרוב לקטעים ארוכים יחסית ואינו מתמקד במילים ספורות או פסוק בודד, על קטעים אלו מציב אברבנאל שאלות ולאחר מכן הוא מאמר ארוך העונה על כל השאלות. בפירושו על התורה הרבה במספר השאלות עד כדי 120 שאלות בפרשת ׳בראשית׳, בדרך כלל בכל תחילת פרק ישנה רשימת שאלות ולאחריה הסבר ארוך העונה על כלל השאלות, בפרשיות אחרות מספר השאלות נמוך ובספר משנה תורה שפירושו נכתב ראשון, כל השאלות מופיעות בתחילת הפרשה ומספרן של השאלות בכל פרשה אינו עולה על 30, לעומת זאת בפירוש לספרי הנביאים קצב את סך השאלות ל-6 שאלות למאמר.
אברבנאל מצהיר בתוך דבריו פעמים רבות כי פירושו מתמקד בדרך הפשט, אך הוא אינו נמנע מלצטט פרשנים אחרים שפירשו בדרך הדרש ולעיתים אף מוסיף פירוש מדרשי משלו לצד הפירוש הפשטני.
כאמור פירוש אברבנאל רווי ציטוטים מפרשנים שקדמו לו, אך לא תמיד הוא נוקב בשמות הפרשנים שציטט. אברבנאל אינו נמנע מלחלוק על קודמיו כשחש שאין בדבריהם כדי ליישב את הכתובים.
כחלק מפירושו על דרך הפשט הרבה אברבנאל לעסוק בהסבר סמיכות העניינים שבתורה.
היסטוריה

אברבנאל החל לפרש את התורה בספר דברים בשבתו בעיר ליסבון שבפורטוגל בסביבות שנת 1476, אך כתב היד אבד בעת שנאלץ להימלט על נפשו, כעבור כ-20 שנה בשבתו בעיר נאפולי שבדרום איטליה נמצאה הטיוטה בנסיבות שאינן ידועות ועל פיה נערכה המהדורה שבידנו. בהקדמה לפירושו הוא מציג התחבטות האם ספר דברים נכתב על ידי משה רבנו או ניתן מן השמים על ידי הקדוש ברוך הוא. התחבטות זו שלא מצאה מזור בכתבי הקדמונים הביאה אותו לייסד פירוש עצמאי.
השפעה על הפרשנים שלאחריו

השפעה ניכרת יש לפירוש אברבנאל על פרשנים בדורות שלאחריו. הבולט בהם הוא פירוש המלבי"ם שמרבה לצטט את פירוש אברבנאל לעיתים ללא ציון שמו. השפעה ניכרת גם בפירושו של רבי עובדיה ספורנו שחי באיטליה וייתכן שהם הכירו זה את זה. פירושים נוספים שמצוטט בהם מפירוש אברבנאל הם הכלי יקר והכתב והקבלה.
ביקורת

אברבנאל מרבה לצטט את ידידו בן דורו רבי יצחק עראמה בעל הספר עקידת יצחק מבלי לציין את שמו אלא בכינויים שונים ולפעמים ללא כל רמז למקור הדברים. בעקבות כך האשים רבי מאיר עראמה בנו של בעל העקידה את האברבנאל בגנבה ספרותית. יש לציין כי בטיוטה לספר דברים אין ציטוטים מבעל העקידה. מעין התגוננות מפני ההאשמה הזו ניתן למצוא בפירוש למסכת אבות שם כתב "שעם היות שמחברי הספרים פעמים לוקחים אלו מאלו, שאין בזה גנאי ולא ביטול, כי התחלת הכל הוא מהשי"ת".
נוסחאות

פרק זה לוקה בחסר. אנא תרמו לוויקיפדיה ו.
הערות שוליים

↑  כמנהג רבו רבי יוסף בן אברהם חיון, קדמו לו בסגנון זה הרלב"ג ו.
↑  בפירוש לספר דברים הן מכונות ספקות
↑  כך למשל כותב בפרשת וירא "ובראשונה אבאר המראה כפי דרך המדרש ואתיר הספקות שיפלו עליו .ואחר כך אפרשנה כפי הפשט כאשר עם לבבי". ובבואו לבאר את עניין גן עדן בספר בראשית קובע אברבנאל כי בכל דברי התורה יש שלושה חלקים, הבנת המילות, כוונת הסיפורים והרמז הנסתר אותו הוא מגדיר "פרי הלימוד ותכליתו"
↑  תצלום כתב יד המיוחס לטיוטה הזו קיים במכון לתצלומי כתבי יד עבריים.
↑  אבישי שוטלנד, מבוא לפירוש אברבנאל על ספר דברים. הוצאת חורב, תשס"ט.
↑  פרק ד' משנה ה'
מרי ג'יי בלייג'

| --- | --- |

מרי ג'יי בלייג', 2010
 לידה:  11 בינואר 1971 (בת 54) הברונקס, ארצות הברית 
 שם לידה:  מרי ג'יין בלייג'
 שם במה:  Mary J. Blige, Brook Lynn, Queen of Hip Hop Soul 
 מוקד פעילות:  ניו יורק, ארצות הברית
 תקופת הפעילות:  מ-1988
 מקום לימודים:  Roosevelt High School 
 סוגה:  היפ הופ, סול, היפ הופ סול
 סוג קול:  מצו-סופרן 
 שפה מועדפת:  אנגלית 
 חברת תקליטים:  אפטאון רקורדס, יוניברסל מיוזיק גרופ, MCA רקורדס, גפן רקורדס, ריפבליק רקורדס 
 פרסים והוקרה:  כוכב בשדרת הכוכבים בהוליווד (11 בינואר 2018)  טיים 100 (2022)  היכל התהילה של הרוק אנד רול (2024) 
 www.maryjblige.com
 פרופיל ב-IMDb
 
מרי ג'יין בלייג' (באנגלית: Mary Jane Blige; נולדה ב-11 בינואר 1971) היא זמרת היפ הופ, מוזיקת נשמה ורית'ם אנד בלוז, מפיקה מוזיקלית ושחקנית אמריקאית, הידועה בשם מרי ג'יי בלייג' (Mary J. Blige). בלייג' היא זוכת פרס האגדה בטקס פרסי המוזיקה העולמית על כך ששילבה בין היפ הופ למוזיקת נשמה בשנות ה-90 של המאה העשרים. היא ידועה בעולם כ"מלכת ההיפ הופ סול", כינוי בו זכתה על יצירתה את סוגת ההיפ הופ סול.
בלייג' זכתה במספר פרסי גראמי ובפרס אגדות המוזיקה של פרסי המוזיקה העולמית על היפ הופ וסול. נכון לשנת 2008, מכרה בלייג' כ-65 מיליון אלבומים בכל העולם. המנעד הקולי שלה מתפרש על ארבע אוקטבות, והיא שרה באלטו וגם בסופרן ומצו-סופרן. בלייג' ציינה את פטי לבל, אניטה בייקר, ארית'ה פרנקלין וצ'אקה קאהן כארבע מהזמרות מהן הושפעה.
קורות חיים

בלייג' נולדה ברובע הברונקס, ניו יורק. היא השנייה מבין ארבעה ילדים לקורה (אחות) ותומס (מוזיקאי ג'אז) בלייג'. אביה לימד אותה לשיר. כשבלייג' הייתה בת 4 אביה, חייל לשעבר אשר שירת במלחמת וייטנאם וסבל מהלם קרב ובעיות שתייה, נטש את המשפחה. בלייג' בילתה את ילדותה בסאוונה, ג'ורג'יה, שם שרה בכנסייה. משם עברה ליונקרס, ניו יורק שם התגוררה עם אמה, אחותה הגדולה, חמישה בני דודים ושתי דודותיה. היא נשרה מהלימודים בכיתה י"א.
קורות חיים > 1971–1990: התחלת הקריירה

בגיל 17 הקליטה בלייג' גרסה מאולתרת לשיר של אניטה בייקר בתא הקלטה בקניון בווייט פליינס בניו יורק. בן זוגה של אמה השמיע את הקלטת לג'ף רד, אמן ואחראי רפרטואר בחברת התקליטים "תקליטי אפטאון". רד העביר את ההקלטה למנכ"ל החברה, אנדרה הארל, שנפגש עם בלייג' ובשנת 1989 החתים אותה לחברה. בלייג' הייתה האישה הראשונה שהוחתמה בחברה. לאחר החתמתה בחברה נותר מצב הקריירה של בלייג' רדום בגלל התמקדות החברה באמניה המבוססים יותר. מדי פעם שימשה בלייג' כזמרת רקע לאמנים בחברה. בשנת 1990 היא הוצגה כזמרת הליווי של רד בהופעה באפולו ת'יאטר. באותה שנה השתתפה בהקלטה ובקליפ של אמן אחר בחברה. בשנת 1991 הופיעה בשידור חוזר בטלוויזיה כזמרת הליווי של ג'ף רד בהופעה באפולו. בסתיו 1992 הופיעה יחד עם אמן נוסף אך החשיפה הרחבה שלה בארצות הברית הייתה בשנת 1992, כשהופיעה ב-MTV.
קורות חיים > 1991–1993: What's The 411?

הפקת אלבום הבכורה של בלייג' החלה בשנת 1992 תחת פיקוחו של מנהל אמנותי באפטאון – המוזיקאי שון קומבס. ב-28 ביולי 1992 הוציאה אפטאון את האלבום "What's The 411?". הסינגל הראשון מתוכו, "You Remind Me", הגיע למקום הראשון במצעדי האר-אנד-בי באותו קיץ. הסינגל השני, "אהבה אמיתית", יצא בסתיו. גם הוא כמו קודמו טיפס לצמרת מצעד האר-אנד-בי ושני הסינגלים קיבלו תקליט זהב על מכירותיהם. עוד סינגלים יצאו בשנת 1993, כולל גרסת כיסוי לשיר של רופוס "Sweet Thing" והשיר "Love No Limit".
בסוף שנת 1993 "What's The 411?" מכר 3 מיליון עותקים. בינתיים הוציאה בלייג' סינגל היפ הופ "You Don't Have To Worry". לאור הצלחתה כינה אותה קומבס "מלכת ההיפ הופ סול". שם האלבום נלקח מעבודתה הקודמת כנציגת שירות. על מנת להשאיר את הסינגלים מהאלבום במצעדים יצא אלבום רמיקסים ל"What's The 411?" בזמן עבודתה של בלייג' על אלבומה הבא.
קורות חיים > 1994–1996: My Life

ב-29 בנובמבר 1994 הוציאה אפטאון את אלבומה השני של בלייג', "My Life", שוב תחת פיקוחו של קומבס, למרות עזיבתו את החברה. קומבס שימש כמפיק שותף לכל שירי האלבום פרט לשיר אחד, וגם החל לשמש כמנהלה האישי של בלייג'. שלא כמו אלבום הבכורה שלה, הפעם בלייג' לקחה חלק ניכר בכתיבת השירים לאלבום אותם ביססה על חייה האישיים.
הסינגל הראשון מתוך האלבום, "Be Happy" נכנס למקום 29 ומקום 6 במצעד "100 המובילים" ומצעד האר-אנד-בי בהתאמה. בתחילת 1995 יצאה גרסת כיסוי לשירה של רוס רויס מ-1976, "I'm Goin' Down". השיר היה לסינגל הראשון של בלייג' שנכנס ל-20 הגדולים במצעד הבריטי. עוד סינגלים מהאלבום: "You Bring Me Joy" ו-"I Love You". שני שירים מהאלבום שלא יצאו כסינגלים אך זכו להשמעות רבות ברדיו הם "Marry Jane (All Night Long)" ו-"My Life". שני האחרונים יצאו כסינגלים רק בבריטניה. האלבום זכה בפלטינה משולשת.
למרות הצלחת האלבום ותהילתה הגוברת, העידה בלייג' מאוחר יותר שבאותה תקופה נאבקה בהתמכרותה לאלכוהול וסמים ונמצאה במערכת יחסים אלימה עם בן זוגה, קייסי היילי. היא סבלה גם מדיכאון. בלייג' עסקה בפרויקטים חיצוניים כמו הקלטת פתיחים לסדרות טלוויזיה, שיתופי פעולה עם אמני היפ הופ אחרים. שיתוף הפעולה שלה עם מת'וד מן הביא לזכייתה בגראמי, בעוד ששיתוף הפעולה שלה עם בייביפייס היה להצלחה המסחרית הגדולה ביותר שלה עד אז. האלבום שלה עצמו היה מועמד לגראמי בקטגוריית "אלבום אר-אנד-בי הטוב ביותר" אך הפסיד לאלבומה של להקת TLC.
קורות חיים > 1997–1998: Share My World

ב-22 באפריל 1997 יצא אלבומה השלישי של בלייג', "Share My World" על ידי חברת התקליטים MCA (חברת אם של אפטאון שהייתה בתהליכי פירוק). קומבס ובלייג' פירקו את שותפותם האמנותית. את מקומו מילאו טראקמאסטרס וסטיב סטאוט כמפיקים בפועל. בהפקת האלבום נטלו חלק ג'ימי ג'אם וטרי לואיס, צ'אק ת'ומפסון, אר. קלי, בייביפייס ורודני ג'רקינס.
האלבום נוצר בתקופה בה ניסתה בלייג' לשקם את חייה האישיים ולהיגמל מסמים ואלכוהול. כמו כן סיימה את מערכת היחסים עם היילי. בהשראת קורותיה נוצרו שירים אופטימיים, קצביים ושמחים יותר באלבומה כמו "Love Is All We Need" ו"Share My World". האלבום נכנס למקום הראשון במצעד הבילבורד והניב חמישה להיטים: "Love Is All We Need" (יחד עם נאס), "I Can Love You" (עם ליל' קים), "Everything", "Missing you" (רק בבריטניה) ו-"Seven Days". האלבום היה למצליח ביותר של בלייג' מבחינה מסחרית, עם מכירות של 3 מיליון עותקים בארצות הברית.
בתחילת 1998 זכתה בלייג' בפרסי המוזיקה האמריקאית בפרס עבור "אלבום ההיפ הופ/ אר-אנד-בי האהוב". בקיץ פתחה בלייג' מסע הופעות בשם "Share My World Tour" שהניב אלבום זהב בשם "The Tour". מהאלבום יצא סינגל אחד, "Misty Blue".
קורות חיים > 1999–2000: Mary

ב-17 באוגוסט 1999 יצא אלבומה הרביעי של בלייג'. האלבום "Mary" סימן התרחקות של בלייג' מסגנון ההיפ הופ המוכר שלה, והציג שילובים שונים של מוזיקת נשמה של שנות ה-70 ושנות ה-80. ב-14 בדצמבר אותה שנה יצא האלבום שוב יחד עם דיסק בונוס בו הקליפים לסינגלים "All That I Can Say", "Deep Inside" ושתי רצועות בונוס: "Sincerity" (עם נאס ו-DMX) ו-"Confrontation" (בשיתוף פעולה עם צמד ההיפ הופ פאנקמאסטר פלקס וביג קאפ, במקור מאלבומם מ-1999 "The Tunnel"). האלבום התקבל באהדה רבה על ידי המבקרים והיה לאלבומה שזכה להכי הרבה תארים ומועמדויות. האלבום קיבל פלטינה כפולה על מכירות של כמעט 2 מיליון עותקים.
בשנת 1999 בלייג' הוציאה יחד עם ג'ורג' מייקל דואט קאבר לשיר As של סטיבי וונדר.
האלבום לא שיחזר את ההצלחה המסחרית של האלבום הקודם של בלייג', אף על פי שהסינגלים שיצאו מהאלבום: "All That I Can Say", "Deep inside", your Child" ו-"Give Me You" זכו לכמות השמעות נכבדת ברדיו. בינתיים ניסתה MCA להרחיב את קהל היעד של בלייג' גם לרחבות הריקודים עם שחרור אלבום גרסאות דאנס של "Mary". הרמיקס ל"Your Child" נכנס למקום 10 במצעד בילבורד של שירי הדאנס בשנת 2000.
בשנת 2000 הופץ ביפן בלבד אוסף בשם "Ballads". האלבום כלל גרסת כיסוי לשירו של סטיבי וונדר "Overjoyed" והקלטות קודמות לשירה של ארית'ה פרנקלין "You Make Me Feel (Like A Natural Woman)" ושירה של דורות'י מור "Misty Blue".
קורות חיים > 2000–2001: No More Drama

ב-28 באוגוסט 2001 הוציאה MCA את האלבום החמישי של בלייג' – "No More Drama". הסינגל הראשון מתוך האלבום, "Family Affair" (הופק על ידי ד"ר דרה), הפך לסינגל הראשון של בלייג' שהגיע למקום הראשון של 100 הסינגלים המובילים של הבילבורד, שם הוא נשאר במשך שישה שבועות רצופים. אחריו יצאו להיטים נוספים, "Dance For Me" (עם קומון) שהופץ רק באירופה, והסינגל הנושא את שם האלבום בהפקתם של ג'ימי ג'אם וטרי לואיס המסמפל את נעימת הפתיחה של אופרת הסבון "צעירים חסרי מנוח". אף על פי שהאלבום הגיע למכירות של כמעט 2 מיליון עותקים בארצות הברית, MCA לא התרצו מקצב המכירות והוציאו את האלבום בהוצאה מחודשת ב-29 בינואר 2002. בהוצאה המחודשת הוצאו שלושה שירים מרשימת השירים המקורית באלבום, והוספו שני שירים חדשים – אחד מהם היה הלהיט "Rainy Dayz" (עם ג'ה רול) ועוד שני רמיקסים, אחד לשיר הנושא (על ידי שון קומבס) וגרסת רדיו ל-"Dance For Me". האלבום בהוצאתו המחודשת גם כלל עטיפה שונה. ההוצאה המחודשת מכרה בארצות הברית למעלה ממיליון עותקים, ועוד 5 מיליון עותקים ברחבי העולם. בלייג' זכתה בפרס גראמי בקטגוריית "הביצוע הקולי הטוב ביותר לזמרת אר-אנד-בי" על השיר "He Think I Don't Know". באפריל 2002 הופיעה בלייג' יחד עם הזמרת שאקירה בביצוע לשיר "Love Is A Battlefield" של פאט בנאטאר במופע הדיוות של VH1 בלאס ווגאס. היא גם ביצעה את "No More Drama" ואת "Rainy Dayz" יחד עם ויטני יוסטון.
ביולי 2002 הוציאה MCA את "Dance For Me", אלבום גרסאות דאנס ללהיטיה הגדולים של בלייג' שכלל רמיקס של ג'וניור ואסקז ל-"Your Child" ומיקס של ת'אנדרפוס ל-"No More Drama". האלבום יצא בהפצה מוגבלת כתקליט ויניל עבור עמדות תקליטנים במועדונים.
קורות חיים > 2003–2004: Love & Life

ב-26 באוגוסט 2003 יצא אלבומה השישי של בלייג', "Love & Life", תחת חברת התקליטים גפן (שבה הוטמעה MCA). באלבום זה חזרה בלייג' לשיתוף פעולה מלא עם שון קומבס (שנודע כדידי בתקופה זו). עם שני אלבומים מוערכים תחת ידיהם ("What's The 411?" ו-"My Life") וההצלחה העצומה של אלבומה הקודם של בלייג', הציפיות מהאיחוד המחודש היו גבוהות במיוחד. אף על פי שנכנס הישר למקום הראשון במצעד האלבומים של בילבורד, בהפיכתו לאלבום הרביעי ברצף של בלייג' שנכנס ל-20 האלבומים הגדולים במצעד הבריטי, הסינגל הראשון שהופץ מהאלבום, "Love @ 1st Sight" עם מת'וד מן שהופק על ידי דידי, נכנס בקושי לעשרת השירים המובילים במצעד האר-אנד-בי/היפ הופ ולא נכנס בכלל ל-20 הסינגלים המובלים במצעד ה-200 של הבילבורד (אף על פי שהצליח להיכנס ל-20 המובילים במצעד הבריטי). הסינגלים הבאים, "Ooh!", "Not Today" יחד עם איב, "Whenever I Say Your Name" יחד עם סטינג בהוצאה העולמית המחודשת ו-"It's A Wrap", הגיעו לתוצאות עגומות אף יותר.
אף על פי שזכה למעמד אלבום פלטינה, הפך "Love & Life" לאלבום הכי פחות מצליח של בלייג'. מעריצים ומבקרים כאחד ביקרו את האלבום כנעדר אחידות ורווי ניסיונות לא מוצלחים לשחזר את שיתוף הפעולה של השניים באלבומיה הקודמים של בלייג'. על פי הדיווחים, השניים אף הסתכסכו שוב בזמן העבודה על האלבום ומשהסתיימה העבודה עליו נפרדו דרכיהם בשנית.